85 
sucht inn 50 dörferen überhanndt genommen. Fürnemlich, 
so sturbend in dem gericht zuo Disentis 1800 personen, inn 
Lungnez 500 personen, im Thomblesche 400 personen, zuo 
Öberhalbstein 1300 personen, alein zuo Schweiningen 350 
personen, zuo Salux 300 personen. Da hat die krankheit, 
wie ouch zuo Scharanns annderhalb iar gwärt. Zuo Burwein 
sind nun 7 personen überbliben in 8 hüsren, vnd zuo Mons 
sint nit me als Ölf man überbliben. Inn den 4 dörferen 
sinnt 700 mentschen mit tod abgangen. Zuo Vndervaz sint 
von 550 personen alein 486 mentschen überbliben. Das 
han ich überal in den kilchen vfzeichnet funden vnd ab- 
gschriben in min schrybtäfeli. Vff Dauas sint vom 4. Julio 
bis vf Martini 17% personen gstorben, 42 personen dran 
gnäsen. Von 60 hüsren sint 48 suber bliben. Im Bretti- 
göüw bin ich zur selben zyt nit gsin, aber von vilen gloub- 
würdigen lüten verstanden, der pestilennz hab nit nun ali 
dörfer, sonder ouch ali höf vnd hüser in den bärgen, sampt 
vil alpen durchsuocht. Vnd sind in Püntten by disem sum- 
mer bis vf Martini ob 5000 personen gstorben. Es sturbent 
in disem summer etlich predicanten sampt Doct. Walther 
Beli, hoptman Rysch vs Lungnez, Landtuogt Jann Jöri von 
Salux, Commissari Jacob Ludwysch, Amman Jac. von Salux, 
Aman Luci Rosa von Schweinigen, Amman Jann Tschaniela 
von Tinzen, Amman Matys von Schw., Amman Betrut Düsch, 
Amman Walter Plaz, Amman Bonifazi von Mons, Amma 
Marti Luci von Schranns, Amman Schanum von Lon, Am- 
man Jöri Säger vom Tusiser gericht, Juncker Marti von 
Capol, Junncker Ott von Munntt, Luci Pazen von Schranns, 
Lorenz Buol ab Dauas, Jacob Baselga von Schweinigen, 
landschryber Jöri Balgeer in Schams, als gar rychi lüt. 
